**Общинска избирателна комисия**

**град Антоново**

**Указания**

за опаковане на изборните книжа и материали от изборите и за кмет на община на 02 юли 2017 г. и предаване на торбите с бюлетините, избирателните списъци, протоколите на СИК с резултатите от изборите от СИК на ОИК и от СИК на общинските администрации.

**А. ОПАКОВАНЕ НА ИЗБИРАТЕЛНИТЕ СПИСЪЦИ, ПРОТОКОЛИТЕ, БЮЛЕТИНИТЕ И ДРУГИТЕ КНИЖА И МАТЕРИАЛИ СЛЕД ПРИКЛЮЧВАНЕ НА ГЛАСУВАНЕТО**

**I.             Избори за кмет**

Пликове, които СИК/ПСИК не поставят в торбата и тяхното съдържание.

1. Плик с надпис „Плик № 1 МИ - Списъци на СИК № ........“. В този плик се поставят:

1.1.) избирателният/те списък/ци (част I и част II, ако има такъв);

1.2.) декларации и удостоверения (приложения към избирателния списък);

1.3.) списъкът на заличените лица (Приложение № 6-МИ);

1.4.) списъкът за допълнително вписване на придружителите (Приложение № 73-МИ).

Пликът се запечатва и подписва от членовете на СИК. Пликът не се поставя в торбата!

Върху пликът се изписва пълният номер на секцията – АА ВВ СС ХХХ1).

2. Плик с надпис „Плик № 2 МИ - Протоколи на СИК № ……. с резултатите от гласуването“. В този плик се поставят:

2.1.) попълнените и подписани протоколи на СИК/ПСИК с резултатите от гласуването (Приложение № 82A-МИ-х-К). Протоколите НЕ СЕ РАЗПЛАСТЯВАТ;

2.2.) протоколът/е с решението/ята на СИК/ПСИК при оспорване действителността или недействителността на някой глас;

2.3.) особеното/ите мнение/я на член на СИК/ПСИК, който не е съгласен с отразеното в протокола с резултатите от гласуването;

Пликът се запечатва и подписва от членовете на СИК. Пликът не се поставя в торбата!

Върху пликът се изписва пълният 9-цифрен номер на секцията.

3. Плик с надпис „Плик № 3 МИ - Други протоколи на СИК № …….“. В този плик се поставят:

3.1.) неизползваните (непопълнени) протоколи (Приложение № 82A-МИ-х-К,). Протоколите се поставят без да се изваждат от пликовете, в които се намират;

3.2.) сгрешеният/е протокол/и (ако има такъв/а) – (Приложение № 82A-МИ-х-К,);

3.3.) протоколът за предаване и приемане на изборните книжа и материали, съставен в деня преди изборния ден (Приложение № 77);

3.4.) протоколът за предаване на сгрешен/и формуляр/и и приемане на нов формуляр на протокол на СИК/ПСИК (ако е съставен такъв при сгрешени протоколи) – (Приложение № 80-МИ).

Пликът се запечатва и подписва от членовете на СИК. Пликът не се поставя в торбата!

Върху пликът се изписва пълният 9-цифрен номер на секцията.

Забележка: След въвеждане на данните от гласуването в Изчислителния пункт към ОИК и приемане на протоколите на СИК от ОИК, в този плик се поставят и екземплярите на протоколите на СИК за общинската администрация (третият индигиран екземпляр от протокола с резултатите от гласуването – за всеки вид избор).

Важно: Печатът на СИК не се поставя в торбата! Поставя се в отделен запечатан плик, след като СИК приключи с копирането, подписването и подпечатването на копията на протоколите и след подпечатване на пакетите с изборните книжа. Пликът се подписва от членовете на СИК/ПСИК, облепва се с тиксо и се предава на комисията по чл. 445, ал. 7 от ИК заедно с другите изборни книжа, за осигуряване на гласуването при евентуален втори тур за избор на кмет.

Изборни книжа и материали от изборите, които се поставят в торбата

4. В бялата торба СИК поставят опаковани в отделни пакети по вид избор и надписани, както следва:

4.1. пакети по вид избор с надпис „Неизползвани бюлетини“;

4.2. пакети по вид избор с надпис „Недействителни бюлетини“, намиращи се извън кутията за гласуване. Недействителни бюлетини по чл. 227, 228 и 427, ал. 6 от ИК и сгрешени бюлетини по чл. 267, ал. 2 от ИК“ (т. 4, букви „в“ до „е“ от секционните протоколи);

4.3. пакети по вид избор с надпис „Действителни бюлетини“ (т. 8 от секционните протоколи). Отделни пакети с действителни бюлетини за избор на кмет на община;

4.4. пакети по вид избор с надпис „Бюлетини с недействителни гласове“ (т. 6 от секционните протоколи). Отделни пакети с недействителни бюлетини за избор на кмет на община;

4.5. пакети с надпис „Унищожени бюлетини от СИК“. Това са унищожени от СИК бюлетини за таблата пред изборното помещение, повредени при откъсване от кочана или по друг начин (т. 4, б. „б“ от секционните протоколи);

4.6. черновите на протоколите на СИК;

4.7. пакети по вид избор с надпис „Кочани от бюлетините“, с които е гласувано;

4.8. опаковани в плик отрязъци с номерата на бюлетините;

4.9. протокола за маркиране на печата на СИК/ПСИК (Приложение № 78-МИ);

4.10. приемо-предавателния протокол за избирателния списък (Приложение № 75-МИ или Приложение № 76-МИ /не се отнася за ПСИК/);

4.11. списъкът за вписване на лицата, получили копие от протоколите на СИК (Приложение № 87-МИ);

4.12. постъпилите жалби и сигнали и протоколите с решенията по тях;

4.13. други протоколи на СИК, извън посочените в т. 2 и 3;

4.14. неизползвани образци на декларации;

Забележка: Върху всеки пакет се изписва и текст „Избор за кмет на община“ и датата на провеждането.

Забележка: Когато копирането на протоколите с резултатите от гласуването продължава след заминаване на членовете на СИК в ОИК за да отчитат изборните резултати, списъкът по т. 4.12. не се поставя в торбата и остава на разположение на членовете на СИК в секцията, за да се впишат лицата получили копие от секционните протоколи. В този случай СИК приема решение за определяне на членовете, които ще подписват протоколите и списъка. След поставяне на печата на СИК в плика, протоколите се копират с предварително положен върху тях печат.

5. Изборните книжа и материали по т. 4 се опаковат поотделно за всеки вид избор и се запечатват с хартиена лента, която се подпечатва с печата на СИК и се подписва от членовете на комисията.

6. Другите помощни материали и технически материали, получени от общинската администрация, като кутия за отрязъците с номерата на бюлетините, неизползвани хартиени ленти, лепило, линийки, химикали и др., не се поставят в торбата, а се опаковат отделно и се предават на общинската администрация.

7. Торбата с книжата по т. 4 се завързва, около възела се залепва хартиена лента с пълният 9-цифров номер на секцията, върху която всички членове на СИК/ПСИК изписват името и фамилията си и се подписват. При залепването на хартиената лента да не се използва тиксо. Върху торбата се залепва хартиен етикет с надпис „Избори за кмет на община на 02.07.2017 г.“ и пълният номер на секцията. При невъзможност да бъде залепен хартиен етикет, надписът може да бъде изписан и с маркер.

8. Копията от подписаните протоколи на СИК/ПСИК, подписани на всеки лист от председателя, заместник-председателя и секретаря и подпечатани с печата на комисията, се поставят на видно място пред сградата където се помещава секцията.

**Б. ПРЕДАВАНЕ НА ПЛИКОВЕТЕ С КНИЖАТА И ТОРБИТЕ ОТ СИК/ПСИК НА ОИК И НА ОБЩИНСКАТА АДМИНИСТРАЦИЯ**

**II. Предаване на протоколите с резултатите от гласуването в изборите и другите книжа от СИК на ОИК**

9. Членовете на СИК заедно с торбата и пликовете се транспортират до ОИК под охраната на органите на МВР. Транспортирането се извършва от общинската администрация.

10. Председателят или заместник-председателят, секретарят и един член на СИК, предложени от различни партии и коалиции, предават на ОИК пликовете по т. 1, 2,и 3.

Пликовете се предават запечатани, надписани по указания начин и съдържащи книжата, посочени в т. 1, 2 и 3, по-горе.

10. След приемане на пликовете по предходната точка и установяване на тяхното съдържание ОИК:

10.1. Сверява фабричните номера на протоколите на СИК с резултатите от гласуването в изборите, с номерата, вписани в екземпляра на протокола за предаване и приемане на изборните книжа (Приложение № 77-МИ, съответно Приложение № 79-МИ за ПСИК) или в протокола (Приложение № 80-МИ) за предаване на сгрешен/и формуляр/и и приемане на нов формуляр на протокол на СИК (ако е съставен такъв при сгрешени протоколи);

10.2. Проверява протоколите на СИК с резултатите от гласуването в изборите.

10.3. Сверява фабричните номера на секционните протоколи от изборите, намиращи се в плика по т. 3 („Плик № 3 МИ - Други протоколи на СИК № …….“) и връща на СИК:

- вторите формуляри на протоколите на СИК (непопълнени или сгрешени);

- протокола за предаване и приемане на изборните книжа и материали, съставен в деня преди изборния ден;

- протокола за предаване на сгрешен/и формуляр/и и приемане на нов формуляр на протокол на СИК (ако е съставен при сгрешени протоколи).

След проверката тези протоколи се поставят отново в плика по т. 3 („Плик № 3 МИ - Други протоколи на СИК № …….“);

10.4. Поставя в плика по т. 3 („Плик № 3 МИ - Други протоколи на СИК № …….“) и протокола/те с решението на СИК при оспорване действителността или недействителността на някой глас и особеното мнение на член на СИК, който не е съгласен с отразеното в протокола/те с резултатите от гласуването в изборите, ако има такива, намиращи се в плика по т. 2 с надпис „Плик № 2 МИ - Протоколи на СИК № ……. с резултатите от гласуването“;

11. След проверките по т. 10, въвеждане на данните от протоколите на СИК в изчислителния пункт и потвърждаването им чрез подписана разписка, ОИК разпластява попълнените и подписани протоколи на СИК с резултатите от гласуването в изборите, като първият и вторият екземпляри от тях предназначени за ОИК и ЦИК, остават в ОИК.

Третия индигиран екземпляр от протоколите на СИК от изборите се връщат на СИК и се поставят в плика по т. 3 (Плик № 3 МИ - „Други протоколи на СИК № …….“).

12. В Общинската избирателна комисия остават:

- „Плик № 1 МИ - Списъци на СИК № ........“), съдържащ изборните книжа  по т. 1;

- „Плик № 2 МИ - Протоколи на СИК № ……. с резултатите от гласуването“ - вече празен;

12. Общинската избирателна комисия предава на присъстващите членове на СИК за предаване на общинската администрация:

12.1. „Плик № 3 МИ - Други протоколи на СИК № ……..“, съдържащ вече изборните книжа по т. 2.2., 2.3. и т. 3, както и третите индигирани екземпляри от протоколите на СИК от изборите.

Пликовете не се запечатват.

13. След потвърждаване от изчислителния пункт на секционните протоколи за изборите ОИК издава на СИК подписани разписки, които СИК след завръщането си в района на секцията поставя до копието на съответния секционен протокол.

**IІІ. Предаване на торбите и останалите книжа и материали от СИК на общинската администрация**

14. Секционната избирателна комисия предава изборните книжа и материали от изборите не по-късно от 24 часа от приключване на гласуването.

15. Членовете на СИК по т. 17 предават на общинската администрация, на комисия, определена по реда чл. 445, ал. 7 от ИК (която изпълнява функциите на комисия по чл. 287, ал. 7 от ИК за приемане на книжата от изборите) със заповед на кмета на общината, включваща длъжностни лица от общинската администрация:

- запечатаната бяла торба с бюлетините от изборите и останалите изборни книжа и материали;

- „Плик № 3 МИ - Други протоколи на СИК № ……..“;

- печата на СИК поставен в запечатан плик с подписите на СИК и облепен с тиксо.

16. Предаване на торбите и пликовете с книжата от изборите:

16.1. За предаването на торбите и пликовете с книжата в тях, между членовете на СИК и комисията по чл. 445, ал. 7 от ИК се съставят протоколи по образец: Приложение № 1 към настоящото решение – за изборите.

16.2. При предаване на пликовете по т. 3.. се проверява наличието на книжата в тях по т. 12.1., след което те се запечатват с тиксо и подписват от членовете на комисията по чл. 445, ал. 7 от ИК.

16.3. При предаването на торбите от изборите комисията по чл. 445, ал. 7 от ИК проверява тяхната цялост. Торба с нарушена цялост (скъсана лента, пробита и др. повреди) се поставя без да се отваря в нова торба, осигурена от общинската администрация. Новата торба се завързва и надписва по начина, указан в т. 7 от членовете на СИК по т. 17 и случая се описва в протокол (Приложение № 2 към настоящото решение). Протоколът се поставя в плика по т. 3., съответно т. 11. преди запечатването му.

16.4. По реда предходната точка се постъпва когато е нарушена целостта на плика с печата на СИК, който се поставя в нов плик без да се изважда от плика в който се намира.

16.5. След приемане на всички пликове с поставени в тях печати на СИК, комисията по чл. 445, ал. 7 от ИК ги поставя в каса на общината, която запечатва с хартиена лента подписана и подпечатана от членовете на комисията, където те се съхраняват за осигуряване на гласуването при евентуален втори тур за избор на кмет. В деня преди произвеждане на втори тур комисията по чл. 445, ал. 7 от ИК разпечатва касата, установява наличността на всички пликове с печати в тях и предава на общинската администрация необходими брой за работата на СИК.

16.6. Протоколите за предаване на торбите и пликовете се подписват от членовете на СИК по т. 10 и от всички членове на комисията по чл. 445, ал. 7 от ИК. След подписването им се поставят в съответния плик по т. 3 преди запечатването му.

17. Общинската избирателна комисия в срок до 3 дни от приключване на гласуването предава по опис с протокол на ТЗ на ГД „ГРАО“ пликовете по т. 1 с книжата в тях (избирателните списъци, декларациите и удостоверенията към тях, списъците на заличените лица и списъците за допълнително вписване на придружителите) за извършване на проверка за гласуване в нарушение на правилата на ИК и други нарушения на ИК. Протоколът се подписва от длъжностното лице на ТЗ на ГД „ГРАО“ и от поне трима членове на ОИК от различни партии и/или коалиции, определени с решение на ОИК.